Publication: Magyar Közlöny
Issue: MK-2003-34 (Year: 2003, Number: 34)
Era: 1990-2004
Section: A Btk.-nak az 1998. évi LXXXVII. törvény 62. és
Paragraph Index: 1449

2. A jogegységi tanács álláspontja szerint a kábítószerfüggõ személynek a Btk. 282. § (3) bekezdés b), c), d) pontjaiban [— a Btk. 282. §-ának (3) bekezdés e) pontja szerinti minõsítõ körülményt kábítószerfüggõ személy értelemszerûen nem valósíthatja meg —] és (4) bekezdésében felsorolt valamely minõsítõ körülményt is megvalósító kábítószerrel visszaélése nem a Btk. 282/A. §-a szerint, hanem kizárólag a Btk. 282. § (1), (2), (3), (4) bekezdéseinek a megfelelõ alkalmazásával minõsül. Egy-egy bûncselekmény különös részi tényállásának lényeget alkotó elemeit, mint általánost a jogalkotó elkülöníti (alapeset), annak érdekében, hogy az általa jelentõsnek tartott, a cselekmény súlyát, társadalomra veszélyességét növelõ, ezért nagyobb büntetést érdemlõ további tényezõk (minõsítõ körülmények) folytán szükségesnek ítélt bûncselekmény-alakzatok megalkotásához ezeknek a lényeges elemeknek az ismétlõdõ leírása elkerülhetõ legyen. (Más, és nem ide tartozó kérdés, hogy ez a törvényszerkesztési technika az eredményben megnyilvánuló minõsítõ körülmény esetén vegyes-bûnösségi alakzatok konstruálását is lehetõvé teszi.) A Btk. Különös Részének absztrakt törvényi tényállásai ezért az alapeseti tényálláselemek, a minõsítõ körülmények és a kapcsolódó büntetési tételek egységeként értékelhetõek helyesen. Amennyiben egy adott történeti tényállásban az alapeset összes törvényi tényálláseleme és a minõsítõ körülményeknek legalább valamelyike felismerhetõ, a cselekmény nyilvánvalóan az alapeseti tényállás minõsített esete. A minõsítõ körülményt is megvalósító cselekmény nem vonható egy más, az alapesetbõl kiemelt — különös — törvényi tényállás alá pusztán azon az alapon, hogy a kiemelt tényállás elemei hiánytalanok, s a kiemelt tényállásnak minõsített esetei nincsenek. Ebben az esetben ugyanis az általánosabb érvényû alapeseti törvényi tényálláshoz tartozó minõsítõ körülmény jogi értékelése elsikkadna. Kétségtelen, a kábítószerfüggõ személyek kábítószerrel visszaélésére vonatkozó Btk. 282/A. §-ában írt szabályok a kábítószerrel visszaélés általános szabályaihoz (Btk. 282. §) képest privilegizált esetek. A privilegizálásnak — az általánosnál enyhébb büntetési tételkeretek elõ- 2003/34. szám írásának — kizárólag az elkövetõ kábítószer-függõsége az indoka. A privilegizált esetek megalkotásával az általánostól eltérõ, különös szabályozás történik. Btk. szabályozásából egyértelmû: a jogalkotó a kábítószerrel visszaéléssel kapcsolatban az életben tipikusan elõforduló nem minden esetben kívánta a kábítószerfüggõ személy cselekményét az általánosnál kedvezõbben megítélni, ezért (a Btk. 282/A. §-ában) tételesen felsorolta azokat az eseteket, amelyek privilegizált értékelést tesznek lehetõvé. Ezek — az alapeseti cselekmények [Btk. 282 §.

Source: https://magyarkozlony.hu/hivatalos-lapok/a793ffc3a736c38a7041d1dbdbbb86fb72a7b803/dokumentumok/d96de82f26891e15047c404d15b4358bf9fbb8ab/letoltes